लन्दन की सुप्रसिद्ध हार्ले स्ट्रीट का एक लेज़र क्लीनिक। त्वचा के दाग धब्बे मिटाने का केंद्र। स्त्रियों के लिए वरदान। इसी के मालिक विख्यात डॉक्टर अनिल गर्ग। पाँच फुट सात इंच कद। सात्विक सही आहार के परिणाम से बेहद सूती हुई काया। गोरा गुलाबीपन लिए हुआ रंग। आँखों पर मोटा चश्मा और गंजा सिर। भाषा सुथरी अंग्रेजी, मीठा स्वर और शाश्वत मुस्कान। पर इन सबसे ज्यादा उनकी कर्मठता के कारण उन्हीं की माँग रहती मरीजों को।